Hudiksvall
Hudiksvall je grad od 15,015 stanovnika u sredini Švedske, on je i administrativni centar Općine Hudiksvall od 36,849 stanovnika.

Geografske karakteristike
Hudiksvall leži na dnu zaljeva Hudiksvallsfjärden dijelu Botnijskog zaljeva, udaljen oko 80 km južno od Sundsvalla.

Historija
Hudiksvall je iznikao u susjedstvu starije luke i trgovišta, povelju o status grada dobio je od 
kralja Johana III 1582.  
Povoljni položaj i trgovačke privilegije pomogle su gradu da u samom startu doživi ekspanzivni razvoj.  Tako da je Hudiksvall oko 1630 postao najveći grad Norrlanda, nakon Gävlea. 

U to vrijeme iz njegove luke se izvozila drvena građa i željezna ruda.

Nakon uvođenja trgovačkih ograničenja u Botnijskom zaljevu - 1636. Hudiksvall je izgubio svoju ulogu transportnog centra u konkurenciji sa susjednim gradovima i okolnim željezarama. Pa je unatoč tome što je jedan kratak period bio prijestolnica grofovije ušao u period dugotrajne stagnacije.

Najveću katastrofu doživio je 1721. kad su ga napali Rusi, i do temelja spalili.
Ipak se tokom 18. vijeka polako počeo oporavljati, naročito nakon ukidanja trgovačkih ograničenja po Botnijskom zaljevu - 
1765.

Stanovništvo Hudiksvalla se povećalo od nekih 1.100, koliko je imao 1770. na oko 2.000 1850. do gotovo 5000 na kraju 19. vijeka. Taj rast se može uglavnom pripisati ekspanziji trgovine drvenom građom, kad je Hudiksvall bio u 
jedna od glavnih švedskih luka za izvoz drva.

Ribolov je od velike važnosti za ekonomiju grada sve do sredine 19. vijeka. 

U 20. vijeku Hudiksvall je dobrano izgubio na važnosti, tako da je rastao sporo.

Izvori

Vanjske veze 

 Službene stranice općine Hudiksvall 
Gradovi u Švedskoj